
4980  Златоград,   Смолянска област, ул. ”Стефан Стамболов” №1

тел/факс: (03071) 2589; централа: 2551 (вътр.24);   E-mail:  obs@zlatograd.bg

                            Препис – решение:

Взето на редовно заседание на ОбС – Златоград, проведено на 27.12.2007 г., Протокол № 5
ПО ТОЧКА:  шеста
ОТНОСНО:   Размер  на  такса  битови отпадъци :
a. Докладна записка от Кмета на общината (вариант І)

b. Предложение на ПК ФОСТ (Вариант ІІ), 

c. Предложение с лизинг на сметоизв. кола  (Вариант ІІІ)
Общински съвет,  на основание чл. 16 от Наредба №8 за определянето и администрирането  на  местните  такси  и  цени на услуги,  прие 

РЕШЕНИЕ № Д 23

1. Общински съвет гр. Златоград одобрява план-сметка за 2008 г за разходите в размер на 329520.16 лв. за услугите по събиране, извозване и обезвреждане на отпадъците и поддържане териториите за обществено ползване /по населени места за всяка дейност/.
2. Определя годишен размер на такса битови отпадъци за 2008 година в община Златоград, както следва:
2.1. За имоти на граждани / сгради, земя/, както и за жилищни имоти на предприятия и фирми, където се извършват услугите по събиране , извозване и обезвреждане на отпадъците , както и чистотата на териториите за обществено ползване за населените места в гр.Златоград, с. Старцево, с. Ерма река, с. Долен, с.Аламовци, с. Цацаровци, с. Страшимир, с. Кушла, с. Пресока - 5.01 промила, върху данъчната оценка на имота в т.ч. :
•   За събиране и извозване на отпадъците - 2.5 промила;
•   За обезвреждане на ТБО - 1.01  промила;
•   За поддържане чистотата на териториите за обществено ползване - 1.5 промила;
2.2. За жилищни имоти, намиращи се извън районите, където има организирано събиране и извозване на отпадъците в населените места на гр.Златоград, с.Старцево,  с. Ерма река, с. Долен, с. Аламовци, с. Цацаровци, с. Страшимир, с. Кушла и с. Пресока - 2,51 промила в т. ч.
•   За обезвреждане на ТБО - 1,01 промила ;
•   За поддържане чистотата на териториите за обществено ползване- 1.5 промила;
2.3. За нежилищни имоти /сгради, земя/ на предприятия и фирми - 20,7 промила върху отчетната стойност на имотите , в т. ч :
•   За събиране и извозване на отпадъците - 13,7 промила;
•   За обезвреждане на ТБО - 4,0 промила ;
•   За поддържане чистотата на териториите за обществено ползване - 3.0 промила;
2.4. За нежилищни имоти, /сгради, земя/ на предприятия и фирми , намиращи се извън районите , където има организирано събиране и извозване на отпадъците в населените места на гр.Златоград, с. Старцево, с. Ерма река, с.Долен, с.Аламовци, с. Цацаровци, с . Страшимир , с.Кушла и с. Пресока - 7 промила в т. ч.
•   За обезвреждане на ТБО - 4.0 промила ;
•   За поддържане чистотата на териториите за обществено ползване -  3.0 промила;
2.5. За нежилищни имоти /сгради, земя/ на предприятия и фирми, за които има подадена до 30 ноември на предходната година декларация във връзка с чл.67 от ЗМДТ, таксата за услугите по събиране, извозване и обезвреждане на отпадъците се определя според количеството на битови отпадъци в лева за година, за стандартен съд, обслужван съгласно установения график, утвърден със заповед №465/26.10.2007г на кмета на община Златоград и цена на 1 м3 извозен отпадък 20.96 лв. В тези случаи юридическите лица заплащат и таксата за поддържане чистотата на териториите за обществено ползване, която е 3.0 промила върху отчетната стойност на активите.

Председател на Общински съвет 

на Община Златоград:   

